
KURZUSLEÍRÁS 

A kurzus általános áttekintést nyújt az antik filozófiaiának a metafizika, ismeretelmélet és lélekfilozófia kérdéseiben alkotott elméletekről, problémáiról, és vitáiról, Platón preszókratikus elődjeitől, Platónon és Arisztotelészen keresztül a Hellénésztikus kor iskoláiig. Célja, hogy a hallgatók megismerkedjenek az antik filozófiai gondolkodás legfőbb irányvonalaival és képesek legyek önálló, kritikai viszonyt kialakítani az antik filozófiai elméletekhez. A kurzus során a hallgatók elsajátítják az antik filozófiai szövegek önálló feldolgozásához és megértéséhez szükséges képességeket és általános tájékozottságot.
Oktató: Hangai Attila (attila.hangai[kukac]gmail.com)
Időpont: Szerda 12:30–14:00
Hely: Danubianum 316.

Munkamódszer
Az előadások anyagát az oktató vezeti elő, ugyanakkor az eredményes munkához elengedhetetlen a hallgatók aktív részvétele. Egy-egy téma az oktató általi bemutatását rendszerint beszélgetés követi, melyben a hallgatók kérdései és megjegyzései lényegi szerepet töltenek be. 

Követelmények 
Aktív órai részvétel, vizsga.
Értékelés: A hallgatók vizsgát tesznek, melyben számot adnak az előadásokon tárgyalt anyag, valamint a kötelező olvasmányok ismeretéről.
Hiányzás: A maximális hiányzás 3 alkalom. Ennél több hiányzás esetén a hallgató nem szerezhet aláírást vagy jegyet a kurzusra.
Órai munka Az aktív órai részvétel kötelező.

A kurzus anyaga
1. Bevezetés az antik filozófia szövegeinek olvasásához. Szókratész előtti filozófia.
2. Platón, Menón.
3. Platón, Phaidón.
4. Platón, Állam.
5. Platón, Theaitétosz és Szofista.
6. Arisztotelész, Kategóriák és más logikai írások.
7. Arisztotelész, Fizika.
8. Arisztotelész, Metafizika.
9. Arisztotelész, A lélek.
10. Epikureizmus.
11. Sztoikusok és Szkeptikusok.
 
Kötelező olvasmányok 
· Preszókratikusok
· G.S. Kirk, J. E. Raven és M. Schofield A preszókratikus filozófusok (részletek: Hérakleitosz, Parmenidész, Anaxagorasz)
· Platón – Az Atlantisz Kiadónál megjelent fordításokban.
· Menón, Phaidón, Állam (részletek), Theaitétosz, Szofista.
· Arisztotelész
· Organon-ból: Kategóriák, Herméneutika, Első Analitika (részletek), Második Analitika (részletek) – Kiadás: Gondolat Kiadó 2023
· Fizika (I–II. könyv) – Kiadás: Clarendon Press 1970 (ford.: Charlton)
· Metafizika (I, IV, VI, VII, VIII, IX könyv) – Kiadás: Atlantisz Kiadó 2023
· A lélek – Kiadás: Akadémiai Kiadó 2006.
· Hellénisztikus filozófia
· Long Anthony A – David Sedley N. 2016. A hellénisztikus filozófusok. Akadémiai Kiadó. (részletek)

Ajánlott másodlagos irodalom
· Általában
· Bene László. 2007. Görög-római filozófia. In: Boros Gábor (szerk.) Filozófia. Budapest, Akadémiai Kiadó, pp. 23–253.
· Platón
· Utószók az olvasott fordításokban.
· Betegh G. – Böröczki T. (szerk.) 2007. A ​formák és a tudás. Gondolat.
· Arisztotelész
· Ross, David: Arisztotelész. Osiris, Budapest 1996.
· Primavesi, Oliver – Rapp, Christof. Arisztotelész. Budapest, Atlantisz 2016.
· Hellénisztikus filozófia
· Long, A. A.: Hellenisztikus filozófia (Osiris könyvtár - Filozófia, 1998)

További ajánlott irodalmat az oktató igény szerint ajánl.

